tomron87/hebrew-wikipedia-sentences-corpus huggingface dataset:
לקראת המופע, השתתפו גוטה בחזרות הגנרליות למופע הגמר, ב-10 וב-11 במאי, כולל גמר חבר השופטים, שבו דירגו השופטים המקצועיים את כל השירים.
נורווגיה הגיעה למקום ה-25 והאחרון בגמר, עם 16 נקודות; 12 נקודות מהשופטים, ו-4 נקודות מהקהל.
זו הפעם ה-12 בתולדותיה של נורווגיה שהיא סיימה במקום האחרון בגמר.
אזור תאריך פורמטים חברת תקליטים גרסה עולם 12 בדצמבר 2023 הורדה דיגיטלית הזרמת מוזיקה אינדי רקורדינגס רצועה מתוך המיני-אלבום 5 בינואר 2024 סינגל (מקורי) 2 בפברואר 2024 סינגל (הוצאה חוזרת)
"Un ragazzo una ragazza" (בעברית: "הרס עצמי") הוא שיר שהוקלט על ידי הלהקה האיטלקית דה קולורס.
השיר נכתב על ידי אלסנדרו פורדיספינו, אנטוניו פורדיספינו, דווידה פטרלה ופרנצ'סקו קטיטי.
בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-43.2 מיליון השמעות.
"Un ragazzo una ragazza" היה שירה של דה קולורס לפסטיבל סן רמו השנתי, הקדם האיטלקי לאירוויזיון 2024, שהתקיים במאלמה שבשוודיה.
Under My Skin (תרגום חופשי: מתחת לעור שלי) הוא אלבומה השני של הזמרת הקנדית אבריל לאבין.
אלבום זה היה האלבום האחרון שלה עם אריסטה רקורדס ואלבומה הראשון עם תקליטי RCA אשר יצא לאור ב-25 במאי 2004. בשבוע הראשון למכירה, הוא הגיע למקום הראשון במצעד המכירות האמריקאי והבריטי וגם במצעד הבילבורד.
לפי מגזין הבילבורד הוא מדורג במקום ה-149 באלבומים הנמכרים ביותר לשנות ה-2000.
האלבום מכר כ-3.1 מיליון עותקים בארצות הברית ומעל ל-10 מיליון עותקים ברחבי העולם.
כיוון ששירי האלבום אפל ומלודי הוא קיבל ביקורות חיוביות רבות.
מס'שם הרצועהמיליםמוזיקההפקהאורך1."Take Me Away"אבריל לאביןאוון טאובנפלדדון גילמור2:572."Together"לאבין, קרביזוקלאבין, קרביזוקדון גילמור3:143."Don't Tell Me"לאבין, טאובנפלדטאובנפלדווקר3:214."He Wasn't"לאבין, קרביזוקלאבין, קרביזוקמיידה2:595."How Does It Feel"לאבין, קרביזוקלאבין, קרביזוקמיידה3:446."My Happy Ending"לאבין, ווקרלאבין, ווקרווקר4:027."Nobody's Home"לאבין, מודילאבין, מודידון גילמור3:328."Forgotten"לאבין, קרביזוקלאבין, קרביזוקדון גילמור3:169."Who Knows"לאבין, קרביזוקלאבין, קרביזוקמיידה3:3010."Fall to Pieces"לאבין, מיידהלאבין, מיידהמיידה3:2811."Freak Out"לאביןלאבין, בראןווקר3:1312."Slipped Away"לאבין, קרביזוקלאבין, קרביזוקמיידה3:33
מס'שם הרצועהמיליםמוזיקההפקהאורך13."I Always Get What I Want"לאבין, קליף מגנסלאבין, מגנסמגנס2:31
מס'שם הרצועהמיליםמוזיקההפקהאורך13."I Always Get What I Want"לאבין, קליף מגנסלאבין, מגנסמגנס2:3114."Nobody's Home" (בלייב)לאבין, מודילאבין, מודיגילמור3:38
מס.שם הרצועה1."האלבום השלם בסטריאו משופר"2."מאחורי הקלעים"3."Don't Tell Me" (וידאו)4."My Happy Ending" (וידאו)5."Nobody's Home" (וידאו)
רצועות בונוס של המהדורה המיוחדת
מס.שם הרצועהמיליםאורך13."Nobody's Home" (בלייב)לאבין, מודי3:2014."Take Me Away" (בלייב)אבריל לאבין2:5515."He Wasn't" (בלייב)לאבין, קרביזוק3:1316."Tomorrow" (בלייב)לאבין, פראסקה, בריר3:35
רצועות בונוס של המהדורה המיוחדת היפנית
מס'שם הרצועהמיליםהפקהאורך13."I Always Get What I Want"לאבין, קליף מגנסמגנס2:3114"Nobody's Home" (בלייב אקוסטי)לאבין, מודיגילמור3:3815."Nobody's Home" (בלייב)לאבין, מודיגילמור3:2016."Take Me Away" (בלייב)אבריל לאביןגילמור2:5517."He Wasn't" (בלייב)לאבין, קרביזוקמיידה3:1318."Tomorrow" (בלייב)לאבין, פראסקה, ברירפראסקה, בריר3:35
אבריל כתבה את האלבום עם הזמרת הקנדית שאנטאל קרביזוק.
בנוסף, כתבה אבריל עם חבר אוונסנס לשעבר, בן מודי, את השיר "Nobody's Home".
שלושת המפיקים באלבום הם: בוטצ' ווקר, ריין מיידה ודון גילמור.
מיידה הפיק חמישה שירים, כולל את השיר "fall to pieces", שנכתב עם אבריל עצמה.
גילמור הפיק 3 שירים, ששניים מהם נכתבו עם אבריל.
ווקר הפיק 3 שירים בשלושה ימים.
רוב האלבום הוקלט בביתו של ריין מיידה שבמאליבו, קליפורניה הכולל בו אולפן הקלטות.
באתרה הרשמי, כתבה אבריל שהיא למדה המון מאז אלבומה הראשון: "הייתי מעורבת בכל חלק באלבום.
ידעתי איך אני רוצה את התופים, את צלילי הגיטרה.
הבנתי את כל התהליך הרבה יותר טוב הפעם, כי עברתי את זה.
סיימתי את מסע ההופעות שלי, חזרתי לטורונטו ומיד התחלתי לכתוב את השירים לאלבום החדש.
לא היה לי מושג על מה אני עומדת לכתוב.
לאף אחד לא היה מושג.
אנשים חשבו שלא נשאר לי על מה לכתוב, אבל זה היה בדיוק הפוך.
ערב אחד הלכתי לארוחת ערב עם הזמרת שאנטל קרויאזוק, הכימיה בינינו הייתה מיידית.
עוד באותו לילה כתבנו שיר חדש.
יום אחר כך נפגשנו שוב וכתבנו שיר נוסף יחד.
תוך שבועיים יצרנו יחד 12 שירים חדשים." "אני שמחה עם מה שאני עושה ומאמינה שהכל קורה לטובה.
אני רומנטיקנית אמיתית, לכן הסינגל החדש שלי Don't Tell Me מספר על כך שאסור להעניק את עצמי לכל גבר רק למישהו מיוחד באמת.
אני מאושרת לשיר שירים חדשים, אני מרגישה טוב, עם כוחות מחודשים וכבר מצפה לדבר הטוב הבא… השירים באלבום החדש עמוקים יותר מאלבום הבכורה, אני עדיין אוהבת שירי פופ טובים, אני סה"כ בחורה שאוהבת לכתוב, אוהבת לעשות רוק ורוצה שמוזיקה תהיה חלק בלתי נפרד מחיי."
השיר "Slipped Away", מספר על מותה של סבה של אבריל.
בשיר "Fall to Pieces", לאבין מסבירה שהיא רבה עם בחור והם נמצאים בנקודה מסוימת כאשר מערכת היחסים ביניהם יכולה להתקדם בשתי דרכים: הם ינסו לשפר את הזוגיות או שייפרדו.
לפי המטריקס, האלבום קיבל 65/100 שזה משקף את העובדה שקיבל בעיקר ביקורות חיוביות.
הרבה מהמדרגים התייחסו לכך שהאלבום הוא אפל יותר ושניתן לחוש שהיא התבגרה מבחינה מוזיקלית.
המבקרים בנוסף השוו המבקרים את הסגנון המוזיקלי של האלבום לסגנון של סולנית להקת הרוק אוונסנס, איימי לי.
"Don't Tell Me" היה לסינגל הראשון מתוך האלבום.
נכתב והופק על ידי אוון טאובנפלד ולאבין עצמה.
השיר מספר על בחורה אשר חברה משדל אותה לקיים יחסי מין עמו, כאשר היא עוד לא מוכנה.
השיר החזיר את אבריל חזרה למצעדים, והגיע לטופ 10 ברוב המצעדים רחבי העולם.
הסינגל הגיע למעמד זהב באוקטובר 2004.
"My Happy Ending" (בהכנתו השתתף גם בוטצ' ווקר) היה לסינגל השני מהאלבום.
הוא יצא לאור ביוני 2004 ולמכירה בשני באוגוסט, 2004. השיר החזיר את האלבום למספר אחד במכירות בקנדה, ולמספר חמש בארצות הברית, גרמניה, אנגליה, אוסטרליה ובארצות נוספות באירופה.
השיר מוקם במקום התשיעי במצעד המכירות האמריקאי.
השיר קיבל מעמד זהב בנובמבר 2004 ובינואר 2005, קיבל מעמד פלטינה.
"Nobody's Home", היה לסינגל השלישי.
השיר הגיע רק לטופ 40 ברוב המדינות, וקיבל תגובות שליליות.
"He Wasn't" הוא הסינגל הרביעי.
הסינגל לא יצא לאור בארצות הברית, שם שוחרר במקום השיר "Fall to Pieces".
"Fall to Pieces" שוחרר רק בארצות הברית.
הוא הסינגל הכי פחות מצליח מתוך האלבום.
הסינגל הופק ונכתב על ידי לאבין וריין מיידה.
בעקבות כישלון השיר במצעדים, הווידאו קליפ אשר תוכנן לשיר בוטל, ולכן אין לשיר שום וידאו קליפ רשמי.
שנהטקס פרסיםפרסתוצאה2004Premios Oye!האלבום בשפה האנגלית העיקרי של השנהזכתה2005פרסי ג'ונואלבום הפופ הטוב ביותרזכתה2005האלבום הטוב של השנההפסידה2005פרס דיסק הזהב הונג קונגעשרת האלבומים הטובים ביותרזכתה2005פרס דיסק הזהב יפןאלבום הפופ-רוק של השנהזכתה
Undertow (אנדרטאו) הוא אלבום הבכורה משנת 1993 של להקת טול, בתקופה בה הגראנג' היה בשיאו והחלו להתפתח שירי פופ פאנק המתאימים לרדיו, אנדרטאו עזר למטאל ולפרוג להתבלט כסגנון מוזיקה ובכך אפשר ללהקות בעלות סגנון דומה לפרוץ לתודעת הציבור.
האלבום הוכרז כפלטינה כפולה על ידי ארגון תעשיית ההקלטות של אמריקה (RIAA) ב-14 במאי 2001.
האלבום הוקלט בין אוקטובר לדצמבר 1992 בגראנד מאסטר סטודיוז בהוליווד, קליפורניה, על ידי סילביה מאסי.
באלבום יש רצועה נסתרת שנקראת "Disgustipated", שבה באים לידי ביטוי התעניינות הלהקה במוזיקה ניסיונית, שימושם בסאטירה וכוונתם לאתגר את אוזני המאזין, לצאת מהתפיסה של מה שעד עתה החשיב כמוזיקה.
הרצועה הושמה כשיר מספר 69 בתקליטור - כמשחק עם יכולות ההקלטה על תקליטורים, בזמן שחרורו.
הרצועה מתחילה בהספד, ממשיכה לצלילים עיליים סאטיריים הנוגעים לדת ונגמרת ב"קצירת גזרים" (חלק ממילות הרצועה), ולבסוף שוככת אל תוך צליל של צרצרים.
הרעיון להקלטת השיר נבע מערב בפאלאדיום בלוס אנג'לס, בזמן הופעה נגד ניסויים בבעלי חיים ש"טול מצאו את עצמם חלק ממנה".
עטיפת האלבום עוצבה על ידי הגיטריסט אדם ג'ונס.
תמונות בתוך האלבום של אישה שמנה עירומה החובקת גבר רזה עירום וחברי הלהקה עם סיכות בצידי ראשם עוררו מחלוקות אשר גרמו לכך שהאלבום הורד ממדפי חנויות כגון קיימארט ווולמארט.
תגובת הלהקה הייתה לשחרר אלבום בגרסה שונה, אשר מציגה ברקוד גדול על רקע לבן.
בגרסה זו צורף פתק מהלהקה .
פול דאמור - גיטרה בס
הנרי רולינגס - שירה ב"Buttom"
סילביה מאסי - פיתוח האלבום ועיבוד ב"Disgustipated"
Under the Iron Sea הוא אלבומה השני של להקת הרוק הבריטית קין.
האלבום הגיע למקום הראשון במצעד מכירות האלבומים בבריטניה במהלך שבוע המכירות הראשון שלו עם מכירות של 222,297 עותקים.
בארצות הברית האלבום הגיע למקום הרביעי במצעד האלבומים של הבילבורד עם מכירות של 75,702 עותקים בשבוע הראשון.
נכון להיום, האלבום מכר כ- 2.5 מיליון עותקים ברחבי העולם.
Uncharted 2: Among Thieves (בתרגום חופשי מאנגלית: "בלתי ממופה 2: בין גנבים") הוא משחק אקשן והרפתקאות לסוני PlayStation 3 שפותח על ידי החברה "Naughty Dog".
זהו משחק המשך למשחק "Uncharted: Drake's fortune" משנת 2007. הוכרז רשמית במהדורת ינואר 2009 של המגזין "Game Informer" ויצא באוקטובר 2009.
בשנת 2025, מגזין רולינג סטון דירג את המשחק במקום ה-29 ברשימת 50 משחקי הוידאו הגדולים בכל הזמנים.
המשחק הוא מגוף שלישי בסגנון הפעולה הרפתקאות, ומתמקד בהרפתקאותיו של נייתן דרייק צייד אוצרות.
לאורך המשחק יצטרך נייתן לטפס למקומות גבוהים, לפתור חידות, וחלק נרחב מהמשחק הוא קרב ביריות.
נייתן הוא גם מומחה לקרב מגע מה שיאפשר לו להרוג אויבים באמצעות מכות או התגנבות מאחורה.
במהלך המשחק יוכל נייתן לאסוף כ 100 אוצרות שיזכו אותו ביכולת להחליף דמויות ולהזמין נשקים
המשחק מתחיל כשנייתן דרייק, גיבור המשחק ניצל בשנייה האחרונה מרכבת שתלויה מצוק מושלג.
נייתן מפלס את דרכו בשלג כשהוא פצוע ומוצא פגיון בשלג.
המשחק חוזר ל 4 חודשים לפני כשנייתן נפגש עם מכר, הארי פלין ושותפתו קלואי פרייזר, שמציעים לו עבודה: לגנוב ממוזיאון טורקי מנורת שמן שהייתה שייכת למרקו פולו ובתוכה החביא את הדרך אל 13 ספינות מלאות באוצר שלקח מסין.
השלושה מתכננים לבגוד בלקוח של פלין שהזמין את העבודה
נייתן והארי חודרים למוזיאון, מגיעים למנורה ומגלים שהספינות נסחפו לבורנאו על ידי צונאמי.
נייתן מגלה שהאוצר נלקח משאמבלה, ממלכה עתיקה.
פלין בוגד בנייתן ומפעיל את הזעקה ונייתן נתפס.
3 חודשים מאוחר יותר, קלואי מוציאה את נייתן מהכלא, ויחד עם ידיד ותיק, ויקטור סאליון, הם חודרים למחנה בבורנאו של הלקוח של פלין, זוראן לזארביץ'.
קלואי ששתולה בתור מרגלת מפוצצת אזור במחנה, ונייתן שחודר לשולחן העבודה של לזארביץ', מגלה שמה שלזארביץ רוצה, אבן הצ'ינטומני', אבן שמגשימה משאלות, מעולם לא נלקח משאמבלה ומה שלזארביץ' רוצה למצוא זה את המסלול לשם בחזרה.
נייתן וסאלי חוברים לקלואי ועולים במעלה ההר לשם כנראה הצוות לקח את הסחורה, ומוצאים שם פגיון (אותו פגיון מההתחלה) שהוא כנראה המפתח לשאמבלה ומפה שמובילה אותם לטיבט.
נייתן וקלאוי מגיעים לטיבט ומבינים שלזארביץ' ידע על המקדש, והפציץ את כל העיר על מנת לחשוף אותו.
נייתן מבין שהמקדש הנכון יהיה אותו אחד שהוטבע בחזיתו הסמל שהוטבע על הפגיון.
הוא חובר לקלואי ומגיעים למלון שהוא הנקודה הכי גבוהה בעיר נייתן מאתר את המקדש הנכון והשניים נאלצים לרדת במהירות ולפוצץ מסוק שאילץ אותם.
נייתן וקלואי לפתע פוגשים שני עיתונאים: אלנה פישר חברתו לשעבר של נייתן והצלם שלה ג'ף.
הם חוברים לשניים ומגיעים למקדש לאחר לחימה בחיילים.
אלנה וגף' נשארים בחוץ ונייתן וקלואי נכנסים לחדר תת-קרקעי ומפעילים עם הפגיון דגם תלת־ממדי של רכס הרים שנייתן מזהה בתור רכס ההימלאיה.
לפתע החיילים תוקפים אותם והם עולים למעלה ומגלים שגף' נורה לבסוף הם מכותרים ללא מוצא כשקלואי מנסה לשכנע אותם לנטוש את גף'.
כשפלין מגיע, קלואי מכוונת אוטומטית את האקדח לעברו של נייתן כדי שלא תיתפס כבוגדת.
ואז לזארביץ' בעצמו מגיע לוקח את הפגיון, הורג את גף', ומוציא מנייתן את המיקום של ההר.
נייתן ואלנה נמלטים מפלין ומאבדים את החיילים.
נייתן מחליט לעלות על הרכבת שתיקח את הצבא להימאליה, הוא מצליח לעלות ולאחר לחימה ממושכת משיג את הפגיון.
פלין מגיע ויורה בנייתן, נייתן נמלט ומפוצץ חביות דלק שמדרדרות חצי מהרכבת.
לאחר פילוס דרך בשלג הוא מתעלף מול אדם שלוקח אותו לכפר טיבטי שמה הוא פוגש באלנה ובקארל שייפר, גרמני שחיפש את האבן בעבר וכמעט מת בניסיון.
הוא שולח את נייתן ואת האדם שהציל את נייתן, טנזין להרים שמה הוא ימצא את המשלחת שבאה איתו.
נייתן וטנזין מגיעים להרים ומוצאים חדר ובו גופות שנורו.
נייתן מגלה שהם היו נאצים ומסיק ששיפר הרג אותם כשלפתע השניים מותקפים על ידי מפלצות דמויות תיישים שלא מתות בנקל.
נייתן וטנזין בורחים וקולטים את הכפר מעלה עשן, כשמגיעים הם מגלים שלזארביץ' וחייליו הגיעו וחטפו את שייפר מפני המידע שהוא יודע על שאמבלה.
הוא ואלנה יוצאים למרדף רכבי שבו הם ניצלים בנס מנפילה מצוק.
הם חודרים למנזר ישן ומגלים את שייפר על ערש דווי שמבקש שיעצרו את לזארביץ'.
נייתו מתגנב לעליית גג ומגלה את לזארביץ' כעוס על פלין ועל חוסר ההתקדמות שלו.
כששניהם הולכים לחדר צדדי, נייתן לוקח מקלואי את הפגיון בכוח, פותר בעזרת היומן של מרקו פולו את סוד החדר והוא ואלנה מגיעים לצד נסתר של המנזר.
הם עוברים את המפלצות ומגיעים לחדר תת-קרקעי שבו נמצאת הכניסה לשאמבלה.
לפתע, לזארביץ' וחייליו מגיעים והוא מכרחת נייתן לפתוח את הכניסה.
נייתן ופלין בודקים את השטח כשהמפלצות מתקיפות אותם, הפעם 3. לזארביץ' מגיע ומציל אותם.
החבורה נכנסת לשמבלה סוף סוף כשלפתע יצורים כחולים וחסונים כמו המפלצות מתקיפות אותם והשלישייה מצליחה להימלט ותוך כדי לחימה ממושכת בחיילים וביצורים הם מגיעים לאבן, נייתן מבין שמה שלזרביץ' רוצה זה הנוזל מ "עץ החיים" שיחזק אותו לרמה של המפלצות.
לפתע פלין מגיע ומתאבד עם רימון, ופוצע אנושות את אלנה.
נייתן מגיע לעץ החיים לשם הוא הולך לבד ורואה את לזארביץ' שותה מהמיץ וכל צלקותיו מתרפאות והוא נהיה חסין מכדורים.
נייתן מצליח להתיש אותו ומשאיר אותו לחסדי המפלצות כי הוא מסרב להורגו.
Uncharted 3: Drake's Deception הוא משחק וידאו בגוף שלישי שיצא לאור ב-1 בנובמבר 2011 באמריקה וב-2 בנובמבר 2011 באירופה, המשחק הוא משחק המשך ל-Uncharted 2: Among Thieves.
במשחק זה נוספו דרכי התגנבויות חדשות.
דרייק יכול להצטייד רק בשני כלי נשק ובארבעה רימונים.
הוא יכול לאסוף נשק ולהחליפו בנשק של אויביו שהפיל אותם, לתפוס מחסה מאחורי קירות, מתחת או ליד מקומות שימושיים.
בנוסף יכול דרייק לירות תוך כדי תנועה.
המשחק מתחיל בכך שנייתן "נייט" דרייק וויקטור "סאלי" סליוואן נפגשים עם טלבוט בפאב שבלונדון.
הם מנהלים משא ומתן מסחרי וטלבוט מציע להם סכום כסף גדול תמורת הטבעת של סר פרנסיס דרייק (ראה uncharted 1).
נייט בדק את השטרות וגילה שהם מזויפים, נייט לקח את הטבעת יצא החוצה ושם התחיל ריב מכות, השניים יצאו לסמטה הצמודה אך החבורה של טלבוט הקיפה אותם ולשם הגיעה מכונית וממנה יצאה קתרין מרלו, היא גונבת מדרייק את הטבעת ודרייק מנסה ללכת אחריה אך צ'ארלי קאטר יורה בו ובסאלי.
הסיפור עבר ל-20 שנה קודם, שדרייק היה בן 15, הוא נכנס למוזיאון קטן בקולומביה בחיפוש אחר הטבעת של סר פרנסיס,אך הוא נזרק מהמוזיאון כי השומרים חושבים שהוא גנב.
דרייק הצעיר מסוקרן בגלל מעשיו של ויקטור סאלי בן ה-40 ועוקב אחריו עד לחנות שכפול המפתחות שם סאלי קונה מפתח שיתאים לארון התצוגה בו נמצאת הטבעת.
דרייק מכייס ממנו את הארנק עם מפתח שיועד לפריצה בתוכו אך סאלי תופס אותו ונייט מחזיר לו את הארנק אך שומר את המפתח.
לאחר מכן דרייק חוזר למוזיאון ומצליח לגנוב את הטבעת, אך הפעם נתפס על ידי מרלו, נייט בורח עם הטבעת מהשומרים של מרלו וסאלי עוזר לו.
העלילה חוזרת להיום - בה מבינים כי צ'ארלי לא באמת הרג את נייט וסאלי ושהם העמידו פנים על מנת לשקר לטלבוט ומארלו כדי להרוויח זמן עם הטבעת האמיתית.
בעזרת קלואי פרייזר הם עקבו אחרי המכונית של מרלו לספרייה מוסתרת הם מוצאים מפה שמראה את המסע הסודי של פרנסיס לערב הסעודית בשביל למצוא את העיר האבודה אובאר ("Ubar").
באמצעות פריטים אלה ועל ידי רמזים לחשוף את המקום של העיר הצלבנית.
הם מגיעים לטירה בצרפת, הם מוצאים חצי קמע אבל טלבוט ארב לשניים, לקח את הקמע והעלה את הטירה באש.
נייט וסאלי בורחים במהירות לסוריה מחשש שקלואי וצ'ארלי שנסעו למצודה הסורית, יארבו גם כן.
הם נפגשים עם קלואי וצ'ארלי.
הקבוצה הגיעה למצוא את החצי השני של הקמע כדי לחשוף את מקום הרמז הבא בתימן.
סאלי נייט קלואי וצ'ארלי ברחו ותוך כדי צ'ארלי שבר את רגלו והכריח את סאלי ונייט לנסוע בכוחות עצמם לתימן.
בעקבות עצתו של סאלי דרייק וסאלי נוסעים לפגוש את אלנה פישר אשר נפרדו לאחרונה והיא מסייעת להם למצוא קבר תת-קרקעי שבו הם מגלים את מיקומה של העיר האבודה.
לאחר מכן השלישייה מותקפת על ידי עכבישים אוכלי בשר.
לאחר מכן נייט והשלישייה יוצאים מהמקום ונייט נורה עם חץ הזיה, הוא מסתובב ברחבי העיר כאשר כל מקום שהוא זז אליו מתנועונע כמו בסחרחורת, ולאחר מכן מוצא את עצמו בבית קפה עם מרלו וטלבוט.
שם גם יושב פיראט שטוען שהוא חטף את סאלי ושהוא מוחזק בשבי על ספינת תענוגות בנמל.
נייט מצליח לברוח ומגיע לשבי ושם הוא מגלה ששיקרו לו ולא באמת לקחו את סאלי בשבי.
השניים חודרים למסלול ונייט מצליח להתגנב למטוס על ידי קפיצה על גלגלו הקדמי.
עד מהרה אנשיה של מרלו גילו שיש נוסע סמוי במטוס ושמה מתפתח קרב יריות הגורם נזק חמור למטוס.
נייט עף החוצה מהמטוס אבל באוויר מצליח לתפוס בארגז בעל מצנח הוא פותח את המצנח וצונח בבטחה ליד הריסות המטוס.
לאחר נדודיו במדבר הוא סובל ממכת חום, צמא חמור, וחוויית הזיות שווא, שם נייט מגיע לעיר נטושה במדבר ושם מוצא מים בתוך באר ולאחר שיצא ממנה הותקף על ידי אנשיה של מרלו.
קבוצה של גברים רכובים על סוסים בראשות סאלים, הצילו אותו ולקחו אותו למאהל שלהם, למחרת נייט וסאלים יצאו להרוס את השיירה כדי להציל את סאלי, סאלים אומר לנייט וסאלי לעקוב אחריו לסופת חול בקרבת מקום, אך הם אבדו אותם ואז הבינו שהם הגיעו לשערי העיר האבודה.
עם כניסתם לאובאר נייט וסאלי מוצאים מזרקת מים ונייט שותה ממנה, לפתע סאלי נורה בגבו ונהרג על ידי טלבוט, נייט רודף אחרי טלבוט אך נתקל באנשיה של מארלו שהופכים לדמונים בוערים בעלי יכולת טלפורטינג.
אחרי הקרב נייט שוב הוזה ומדמיין שהוא חזר לגיל 15 ונאלץ לירות בסאלי.
אחרי שהוא מתעורר הוא מגלה שסאלי בחיים ומותו, אנשיה של מארלו בעלי היכולות העל-טבעיות וההזיות שבאו אחר כך נגרמו בגלל שתיית המים מהבאר.
נייט מבין כי המלכה אליזבת' שלחה את דרייק כדי להביא מהמים מעוררי ההזיות וזה מה שמרלו מחפשת עכשיו.
לאחר מכן סאלים מוביל אותם למקום מבטחים כשהוא רכוב על סוסו.
נייט וסאלי חוזרים לשדה התעופה בתימן ושם נותן לנייט את טבעת הנישואין ששמר בחשאי כאשר נייט ואלנה נפרדו.
נייט אומר לאלנה להצטרף אליהם ושלושתם חוזרים הביתה במטוס.
"Unforgettable" (בעברית: "בלתי נשכחת") הוא שיר נשמה אמריקני פופולרי שנכתב על ידי אירווינג גורדון.
השם של השיר בתחילה היה "Uncomparable" (בתרגום חופשי לעברית: "בלתי ניתנת להשוואה").
אף על פי כן, לבסוף חברת התקליטים שבה גורדון היה חתום החליטה ששם השיר ישונה ל-"Unforgettable".
הגרסה הפופולרית ביותר של השיר היא גרסת הכיסוי שבוצעה על ידי הזמר נט קינג קול בשנת 1951, על פי עיבוד מאת נלסון רידל.
במהלך שנת 1952 הוקלטה גרסה נוספת של השיר, הפעם ללא ליווי תזמורת, אשר נכללה כרצועת בונוס בגרסת התקליטור המחודשת של אלבומו של קול "Penthouse Serenade".
קול יצר הקלטה נוספת של השיר בשנת 1961 בגרסת סטריאו על פי העיבוד המקורי מאת נלסון רידל עבור אלבומו "The Nat King Cole Story".
על אף שקול נפטר בשנת 1965, זכה השיר לעדנה מחודשת בשנת 1991 לאחר שההקלטה של קול בגרסת הסטריאו משנת 1961 נערכה מחדש לדואט עם בתו של נט קינג קול, נטלי קול.
גרסה זו הגיעה למקום ה-14 במצעד האמריקני ולמקום ה-19 במצעד הבריטי.
הגרסה, אשר נכללה באלבום Unforgettable...
with Love, זכתה בהמשך בשלושה פרסי גראמי בשנת 1992 בקטגוריות שיר השנה, אלבום השנה ובקטגוריית ביצוע שיר הפופ הווקלי הטוב ביותר.
השיר בגרסה של קול מנוגן במלואו בסרט "השומרים" (2009) באחת מהסצנות הבולטות בסרט.
השיר בוצע בשנת 2006 בפרק הסיום של הסדרה "ויל וגרייס" על ידי הדמויות ג'ק (שון הייז) וקרן (מייגן מולאלי).
ברבות השנים יצאו לשיר גרסאות כיסוי רבות נוספות, הבולטות שבהן בוצעו בין היתר על ידי:
Under Rug Swept (מילולית: מה שטוטא מתחת לשטיח) הוא אלבומה החמישי של הזמרת הקנדית אלאניס מוריסט.
האלבום יצא לאור ב-25 בפברואר 2002 והוא האלבום הראשון שמוריסט כתבה והפיקה את כל שיריו.
האלבום דורג במקום הראשון ב-12 ארצות, בהם מצעד הבילבורד 200 ומצעד האלבומים הבריטי וכלל את הלהיטים "Hands Clean" ו"Precious Illusions".
למרות הצלחתו היחסית, המכירות היו נמוכות מן המכירות של שני האלבומים הקודמים של מוריסט.
כל השירים נכתבו והולחנו על ידי אלאניס מוריסט
"Unfaithful" (בעברית: לא נאמנה) היא בלדת פופ ו-R&B בביצועה של הזמרת הברבדית ריהאנה, שנכתבה והופקה על ידי ני-יו ומיקל אריקסון בהשראת להקת הרוק האמריקאית אוונסנס.
השיר יצא כסינגל השני מתוך האלבום ב-2 במאי 2006. במקור שם השיר היה אמור להיקרא "Murderer" (רוצחת) אך הוחלט לשנות את שמו כדי לא לגרום לרושם אלים.
מבחינה לירית השיר מדבר על אישה שבוגדת בבן זוגה ומתחרטת על כך.
השיר קיבל ביקורות חיוביות מהמבקרים ששיבחו את קולה של ריהאנה בשיר אך מתחו ביקורת על המילים.
השיר זכה להצלחה רבה כאשר הגיע לעשירייה הפותחת ב-19 מדינות שונות בין היתר גם בבריטניה וארצות הברית.
בארצות הברית השיר הצליח להגיע למעמד פלטינה.
הקליפ לשיר פורסם בחודש יציאת השיר ובוים על ידי אנתוני מנדלר.
הקליפ מציג את ריהאנה לכודה במשולש אהבה כאשר היא מתאמצת לבחור בין בן זוגה למאהב שלה ומצטערת על כך שהיא נאלצת לבגוד בו.
על מנת לקדם את השיר ריהאנה הופיעה איתו בטקס פרסי MOBO ובפרסי המוזיקה העולמית ובנוסף גם בארבעת סיבובי ההופעות הראשונים שלה.
בזמן שהקליטה את אלבומה הראשון פגשה ריהאנה את הזמר ני-יו אבל הם לא יכלו לשתף פעולה ביחד אף על פי שריאהנה רצתה לשתף איתו פעולה אחרי ששמעה את השיר Let Me Love You של הזמר מריו אותו ני-יו כתב.
כאשר ההקלטות לאלבומה השני החלו היא שקלה לעבוד איתו.
בסופו של דבר השניים החלו לעבוד ביחד והוא עבד איתה על השיר הזה וביחד עם צמד המפיקים "StarGate" הם כתבו והפיקו את השיר ואילו דבי מונזי שימשה כעוזרת הפקה ופיל טאן ומקבה רידיק סיפקו את ייצור הקול, השיר הוקלט באולפנים שונים בניו יורק ולאס וגאס.
ריהאנה אמרה כי השיר היה משהו חדש עבורה בגלל שהיו היה בלדה.
השיר שוחרר ב-2 במאי 2006 ובקנדה השיר שוחרר ב-20 ביוני 2006 להורדה דיגיטלית לתחנות הרדיו העכשוויות בארצות הברית ב-29 ביוני 2006. בנוסף השיר שוחרר לרדיו אך בגרסה שונה שבה המילה "gun" (אקדח) מצונזרת בשיר.
ב-17 ביולי 2006 שוחררו שבעה רמיקסים שונים של השיר ל-iTunes של מדינות שונות וביניהם צרפת, גרמניה, איטליה וארצות הברית.
ב-25 ביולי 2006 השיר שוחרר בבריטניה כעותק פיזי שבנוסף לשיר עצמו ישנה גם גרסה אינסטרומנטלית שלו, גרסת מיקס רדיו והקליפ של השיר.
באוגוסט אותה שנה גרסה זו שוחררה גם בגרמניה וצרפת.
השיר הוא שיר פופ ו-R&B שאורכו 3:46 דקות.
במקור השיר היה אמור להיות שיר בעל אופי עצוב ואפל יותר בהשראת להקת הרוק האמריקאית אוונסנס ושמו היה אמור להיות "Murderer".
בהתחלה השיר היה אמור להיות בליווי פסנתר וכלי הקשה בלבד אך מאוחר יותר נוספו כלי הקשה נוספים לשיר.
ההרכב המוזיקלי של השיר נוהל על ידי רוב מונסי.
על פי ברנדי ג' טקסון מ-MTV השיר הוא "בלדה מרירה" שמראה צד חדש בריהאנה.
בראיון נוסף עבור "Newsday", היא אמרה כי: "Unfithful" שאב השראה מתוך מערכת יחסים שהיא הייתה בה בגיל 14." היא הוסיפה כי אופי היחסים אינו היה פיזי.
השיר קיבל ביקורות חיוביות מרוב מבקרי המוזיקה.
קלפה סאנה מ"ניו יורק טיימס" תיארה את השיר כ"קינה פופולרית ומעוררת גיחוך- אך לא בלתי נעימה".
האף מ-"PopMatters" כתב כי "'Unfithful' היא בלדה מכוונת היטב עם מחרוזת ניגוני פסנתר דרמטיים", אך הוא מתח ביקורת על המילים של השיר אותם כינה "מלודרמטיות באופן מוגזם וחסרות חרטה".
סטיב ג'ונס מ-USA Today כתב כי "בעוד שהבלדות האחרות באלבום לא היו חזקות, 'Unfaithful', שבו [ריהאנה] עוסקת בהשלכות של הבגידה שלה מראה עומק".
סיליה סאן מיגל, מ"וייב", שיבחה את השיר וציינה כי היא מעניקה לריהאנה "כריזמה חדשה, טווח קולי מוצק ויכולתה לעורר רגש עמוק." דן צ'רנס מ"וושינגטון פוסט" תיאר את הסינגל כ"חשבון כנה של אי-יושרה".
סוקר ממגזין "בילבורד" השווה את השיר לעבודתה של ביונסה והגיע למסקנה כי השיר מגלה את ריהאנה כ"סולנית צעירה ההולכת וגדלה." בראיון על עבודתו של ני-יו מאורה מ"אידולטור" השווה את השיר ל-"Irreplaceable" וכינה את שני השירים כ"ממתקים לאוזן".
השיר דורג במקום השמיני ברשימת שירי הקיץ של 2006 מטעם בילבורד.
בשנת 2011 בילבורד דירגו את השיר במקום ה-15 ברשימת "20 השירים הלהיטים הגדולים ביותר של ריהאנה" מגזין Rap-Up דירג את השיר במקום התשיעי ברשימת "10 הסינגלים הטובים ביותר של שנת 2006".
בנוסף השיר זכה בפרס "שיר השנה" ו"שיר הנשמה/R&B של השנה" בטקס פרסי ברבדוס של 2007. בנוסף הוא זכה בפרס "השיר הבין לאומי של השנה" בטקס פרסי NRJ Music Awards.
השיר הגיע למקום השישי בארצות הברית והפך לשיר השלישי של ריהאנה שמגיע לעשירייה הפותחת במדינה.
בנוסף הוא הגיע למקום הראשון במצעד שירי הדאנס של בילבורד והפך לשיר השלישי שלה לעשות את זה.
כ-3 חודשים לאחר יציאתו הוא כבר הגיע למעמד פלטינה במדינה.
בקנדה השיר זכה להצלחה רבה אף יותר כאשר הגיע למקום הראשון במדינה.
באוסטרליה השיר הגיע למקום השני וזכה למעמד זהב.
בניו זילנד השיר הגיע למקום הרביעי.
באירופה השיר זכה להצלחה רבה כאשר הגיע לעשירייה הפותחת ב-14 מדינות שונות ביבשת והגיע למקום השני במצעד האירופאי הכללי.
בהונגריה ובשווייץ השיר הגיע למקום הראשון והגיע למעמד זהב בשווייץ.
בנורווגיה השיר הגיע למקום השני שם נשאר שבועיים רצופים.
גם באוסטריה השיר הגיע למקום השני ושהה במצעד 27 שבועות.
גם בגרמניה ובאירלנד השיר הגיע למקום השני ובדנמרק, בלגיה (פלנדריה) וצ'כיה השיר הגיע למקום השלישי.
בסלובקיה השיר הגיע למקום החמישי, למקום השישי בשוודיה, למקום השביעי בצרפת ולמקום התשיעי בהולנד.
בבריטניה השיר הגיע למקום השני שם גם הגיע למעמד זהב עם מכירות של 315 אלף עותקים ומאוחר יותר הוא נכנס שוב למצעד בשנים 2010 ו-2011 למקום ה-35 וה-50 בהתאמה.
סך הכל מכר השיר בעולם 4.8 מיליון עותקים.
הקליפ לשיר בוים על ידי אנתוני מנדלר אשר מאוחר יותר ביים בין היתר קליפים נוספים של הזמרת כמו "Disturbia" ו-Russian Roulette".
הקליפ נחשף לראשונה ב-MTV ב-1 במאי 2006 ומאוחר יותר שוחרר להורדה דיגיטלית ב-iTunes.
הקליפ נפתח בסצנה בה נראית ריהאנה יושבת במסעדה עם בן זוגה וכאשר הוא עוזב את השולחן לזמן מה בחור שיושב בשולחן ממול שולח לה פתק, היא קוראת את הפתק אך מסתירה אותו שבן זוגה חוזר לשולחן.
לאחר מכן השיר מתחיל להתנגן ונראות סצנות של ריהאנה ובן זוגה מבלים ובמקביל נראית ריהאנה נכנסת לתוך חדר שבו יש נגן המנגן בפסנתר ומאוחר יותר מתגלה שזה הוא המאהב שלה.
בהמשך נראות סצנות נוספות שלהם נפגשים ובסתר ואף מתנשקים בסצנת הפסנתר.
בסוף הקליפ נראית ריהאנה שהיא מחבקת את בן זוגה האמיתי כשאר דמעות זולגות מעיניה.
הקליפ שאב השראה מהסרט בוגדת משנת 2002.
על מנת לקדם את השיר ריהאנה ביצעה אותו במספר הופעות חיות.
ב-26 ביולי אותה שנה היא ביצעה אותו בתוכנית Total Request Live של MTV.
בנוסף היא פתחה את טקס פרסי MOBO שהיא מבצעת את השיר ובאותה שנה ביצעה אותו גם בטקס פרסי המוזיקה העולמית.
בנוסף היא גם ביצעה אותו בכל ארבעת סיבובי ההופעות הראשונים שלה בין היתר גם בסיבובי ההופעות Good Girl Gone Bad Tour ו-Loud Tour אשר שוחררו ב-DVD.
בנוסף היא גם ביצעה את השיר כאשר הייתה מופע החימום בסיבוב ההופעות של קניה וסט Glow in the Dark Tour.
בנוסף עם שחרור אלבומה הרביעי ריהאנה הופיעה באקדמית בריקסטון בלונדון בחסות נוקיה שם גם ביצעה את השיר.
ב-11 בדצמבר 2010 הופיעה עם השיר בתוכנית אקס פקטור בבריטניה ביחד עם הזוכה של התוכנית שם גם ביצעה את השיר What's My Name?.
השיר זכה לגרסת כיסוי בסרט ההודי Kadhalil Vizhunthen תחת השם "Unakkena Naan".
הזמר עומר אדם תרגם את השיר והוציא לאור את הביצוע לתירגום.
בספטמבר 2022 בתוכנית הכוכב הבא הזמרת יהלום דוד ביצעה את התרגום של עומר אדם לשיר.
הקלטה- מייקל אריקסן, אל המברגר, מלקולם פולק, טייגר סטיילס
סידור והפקה של מחרוזות - רוב מונסי
כינורות - אן לית'רס, ריצ'רד סורטומא, סנוביה קאמינגס, אורי וודובוז, יאן מולן, ז'אן אינגרם, אייב אפלמן, קתרין ליבולסי-שטרן, מאורה ג'אני, יאנה גיוכמן, מארטי סוויט
ויולה- סו פריי, קריסטל גארנר, ג'יל יפה, מרי חמאן, ריצ'רד לוקר, ג'ין מוי, יוג'ין בריסקין
בס- ג'ון ביאל, ג'ודי שוגרמן
מדינה תואר</small> עותקיםאוסטרליה זהב 35,000 בלגיהזהב25,000 דנמרק פלטינה15,000שוודיה זהב20,000 שווייץ זהב15,000הממלכה המאוחדת זהב400,000ארצות הברית פלטינה x33,000,000
מדינהתאריךפורמטחברת תקליטיםארצות הברית2 במאי 2006רדיו מיינסטרים וקצבידאף ג'אםקנדה20 ביוני 2006הורדה דיגיטליתאוסטרליה14 ביולי 2006דנמרקצרפתאיטליההולנדניו זילנדנורווגיהפורטוגלספרדאוסטרליה17 ביולי 2006רמיקסים להורדה דיגיטליתארגנטינהברזילצ'כיהפינלנדצרפתגרמניההונגריהItalyיפןהולנדניו זילנדנורווגיהספרדשוודיהארצות הבריתהממלכה המאוחדת25 ביולי 2006דיסקמרקוריגרמניה4 באוגוסט 2006יוניברסל מיוזיק גרופצרפת28 באוגוסט 2006
Unconditionally (בעברית: ללא תנאים) הוא הסינגל השני מתוך אלבום האולפן הרביעי Prism, של הזמרת האמריקאית, קייטי פרי, והחמישי באלבום מבחינה כרונולוגית.
הוא נכתב על ידי פרי יחד עם ד"ר לוק, מקס מרטין, וסירקוט, והופק על ידי השלושה.
הסינגל הופץ ב-16 באוקטובר 2013, טרם יציאת האלבום.
בתאריך יציאת האלבום, ה-22 באוקטובר 2013, הופץ הסינגל דיגיטלית.
פרי הופיעה עם השיר בטקסי ה-EMA ו-AMA לקידומו, אומנם השיר הגיע למקום ה-14 במצעד בילבורד.
הסינגל הגיע למקום ה-9 במצעד שירי הפופ של בילבורד, ובכך הפך לשיר ה-13 של הזמרת שנכנס לעשירייה הראשונה במצעד זה.
ב-18 באוקטובר הופץ סרטון ליריקה לשיר, בכיכוב השחקנית ג'אנל שרטקליף והדוגמנית האנדרוגנית אריקה לינדר, כסמל לאהבה חסרת תנאים.
הקליפ הרשמי עלה לחשבון היוטיוב של הזמרת ב-19 בנובמבר 2013. בסרטון קיימות מספר סצנות המבטאות אהבה ללא תנאים, כמו אם מחזיקה את תינוקה, וזוגות מחובקים.
במאי הקליפ הסביר בריאיון כי האהבה עלייה קייטי מדברת היא "כמו כוח טבע, סערה אפית וסופה", וזה דבר שרצה להנציח בקליפ.
מילות השיר מדברות על קבלת מגרעות אדם אהוב, במצב של אהבה חסרת תנאים.
קליפ השיר צבר למעלה מ-500 מיליון צפיות.
Uncle Albert/Admiral Halsey הוא שיר מאת פול ולינדה מקרטני, מתוך האלבום "Ram".
לחן השיר מורכב מכמה שירים בלתי-גמורים שיועדו לאלבום "Abbey Road" של להקת הביטלס, וכך נוצר מבנהו המיוחד והמשתנה מרגע לרגע.
מקרטני טען ש"דוד אלברט" מבוסס על דודו.
אלמנט בולט נוסף בשיר הוא האפקטים הקוליים שבו, ביניהם צלילי רעמים, גשם וטלפון מצלצל.
פול מקרטני זכה בפרס גראמי עבור שיר זה, בשנת 1971. הסינגל נמכר בלמעלה ממיליון עותקים.
השיר נכלל באלבום האוסף "Wings Greatest" משנת 1978, על אף ש"Ram" אינו אלבום של להקת Wings.
פול מקרטני - שירה, גיטרה חשמלית, גיטרה אקוסטית, פסנתר, בס וקסילופון
יו מקראקן - גיטרה אקוסטית וחשמלית
דוד נדיין, אהרון רוזנד - כינור
מרווין סטאם, מל דייוויס, ריי קריסארה, סנוקי יאנג - כלי נשיפה
הפילהרמונית של ניו יורק - ליווי תזמורתי
אריק וואנגברג – מהנדס הפקה, אפקט קול רעם
"Under the Bridge" הוא סינגל של להקת הרוק פאנק האמריקאית רד הוט צ'ילי פפרז, ויצא ב-24 בספטמבר 1991 כסינגל שני מתוך האלבום החמישי של הלהקה, Blood Sugar Sex Magik.
הסולן אנתוני קידיס חיבר את המילים כדי להביע תחושותיו בעת הכתיבה, שכללו בדידות וייאוש, וכמו כן לתת את דעתו בנוגע לשימוש בחומרים נרקוטיים והשפעתם על חייו.
בהתחלה, קידיס לא התעניין בחשיפת השיר לחבריי הלהקה, רק עד שהמפיק ריק רובין הפציר בו לעשות כן.
חבריי להקתו של קידיס ראו בשיר פוטנציאל רב וחיברו לו לחן.
השיר הפך במהרה להצלחה, וטיפס למקום השני ברשימת הבילבורד הוט 100. מאוחר יותר קיבל תואר פלאטינום מטעם איגוד תעשיית ההקלטות האמריקאי.
לאחר יציאת הקליפ, הפך השיר להצלחה משגשגת כאשר הושמע פעמים רבות בערוץ MTV שלבסוף זיכה אותו בפרס בחירת הקהל מטעם ערוץ זה.
"Under the Bridge" אפשר ללהקה להיכנס לתחום המיינסטרים.
דייוויד פרייק מהמגזין רולינג סטון מסר כי השיר "באופן מפתיע בעט בלהקה כלפי מעלה אל עשרת הטובים",
הצלחת השיר גרמה בחלקה לנפילתו הרוחנית של גיטריסט הלהקה ג'ון פרושיאנטה, שהעדיף כי הלהקה תשמור על פרופיל נמוך יותר.
השיר הפך השראה לאומנים אחרים, ועד יום זה נשאר רכיב בלתי נדלה של תנועת הרוק האלטרנטיבי של אמצע שנות ה-90'.
"Under the Bridge" עוקב אחר הסינגל "Give It Away" של הלהקה, כשיר השני שבוצע הכי הרבה פעמים על הבמה;
במהלך ההפקה של הרד הוט צ'ילי פפרז לאלבום Blood Sugar Sex Magik ביקר המפיק ריק רובין לעיתים תכופות את הסולן קידיס, כדי לצפות בהתפתחות חומרים מוזיקליים חדשים.
תוך דפדוף במחברתו של קידיס, מצא רובין פואמה שבכותרתה נכתב "Under the Bridge", ומיד גילה עניין במילים הנוגעות.
כאשר הציע רובין להציג את השיר לשאר חברי הלהקה, התנגד קידיס בטענה כי השיר אמוציונלי מדי לדעתו, ולפי כך לא יתאים לסגנונה של הלהקה.
בפגישה עם הלהקה, שר קידיס את השיר מול חבריו, ואלו ניגשו ישר אל כלי הנגינה במטרה למצוא לה את הקצב והליווי שיתאים.
פרושיאנטה בחר את האקורדים בפתיחה כדי לאזן את האופי הדיכאוני של השיר.
"המוח שלי תפס את השיר כממש עצוב" אמר בראיון, "אז חשבתי שאם המילים כה עצובות כדאי שאכתוב אקורדים קצת יותר שמחים".
קידיס כתב את רוב מילות השיר בתקופה בה הרגיש מוטרד ומרוקן נפשית.
הוא היה נקי מסמים למשך 3 שנים והרגיש כי הפיכחות הרחיקה אותו מחברי להקתו.
במשך עבודת הלהקה על האלבום Blood Sugar Sex Magik, פרושיאנטה ופלי עישנו מריחואנה לעיתים קרובות יחד, תוך התעלמות מודעת מקידיס, אשר ניסה לשמור על פיכחותו.
בעקבות אירוע זה, קידיס הרגיש כי פרושיאנטה "כבר לא היה בעולמו [של קידיס]".
בנסיעה הביתה לאחר חזרה באפריל 1991, קידיס חש ברגשות חדים של אובדן; חבריו הטובים ביותר, פלי ופרושיאנטה, נטשו אותו בצורה מסוימת.
תחושת העצבות שתפסה אותו גרמה לו להיזכר בתקופת ההתמכרות להרואין וקוקאין, שקרתה במהלך יחסיו עם חברתו לשעבר איון סקיי.
הדחייה שקידיס הרגיש, יחס עם הזיכרונות מהשימוש בסמים, הובילו לרגשות מעורבלים של מצוקה: "הבדידות שהרגשתי עוררו זיכרונות מהזמן שביליתי עם איון וכמה שהבחורה הזאת הייתה מוכנה להעניק לי את כל אהבתה, ובמקום לאמץ את זה, הייתי בעיר התחתית עם גאנגסטרים מזריק ספידבולים מתחת לגשר".
רגשות הזרות שהרגיש קידיס מחבריי להקתו הובילו אותו לחשוב כי העיר לוס אנג'לס, הייתה ידידתו היחידה; "הרגשתי חיבור רוחני ביני לבין העיר שלי.
ביליתי זמן כה רב בשוטטות ברחובות לוס אנג'לס וטיפוס בין גבעות הוליווד, עד שהרגשתי כאילו ישנה ישות לא אנושית, כמו מין רוח, הנמצאת בעיר ושומרת עליי כל הזמן".
למרות רגשות אלו, קידיס האמין כי חייו טובים יותר ללא הסמים, כפי שאמר בריאיון למגזין הרולינג סטון: "לא משנה כמה עצוב או בודד הייתי, הדברים היו פי מיליון אחוז טובים יותר מאשר שהיו לפני שנתיים כשהייתי משתמש בסמים.
the place I love", המקום שהוא אוהב, כפי שצוין בשורה האחרונה, הוא בעצם המקום בו נמצאים חבריי להקתו, חבריו ומשפחתו.
אחד מהבתים הבולטים ביותר בשיר עוסק בהשפעות ההרסניות של הסמים על חייו של קידיס, ובמיוחד על הרס מערכות היחסים שהיו לו.
בהתבססות על אחת החוויות של קידיס מן העבר, הבית של "Under the Bridge" מציג את מאמצו להתקבל לתוך טריטוריה של כנופיה מתחת לגשר במטרה לקנות סמים.
קידיס נאלץ להעמיד פנים שאחותו של אחד מחברי הכנופיה היא למעשה ארוסתו, דבר שאמר כדי שיאפשרו לו להיכנס.
אף על פי שהצליח לרכוש את הסם, קידיס החשיב את הרגע ההוא כאחד הרגעים הקשים בחייו, כיוון שהחוויה מראה את הרמה אליה היה מסוגל לשקוע כדי להאכיל את התמכרותו.
בגלל אירוע זה, הסולן מסרב לחשוף את מיקום הגשר, אף על פי שציין כי הוא ממוקם בעיר התחתית בלוס אנג'לס.
תוך חשיפת רמזים במספר ראיונות ובאוטוביוגרפיה שלו Scar Tissue, הכותב מארק האסקל סמית' הסיק כי הגשר שהיווה את ההשראה לכתיבת השיר נמצא בעיר, בפארק בשם "פארק מקארתור".
מיקום אפשרי אחר כולל את תעלת בלמונט, הממוקמת כקילומטר ממקארת'ור פארק, וכפי שצוין לאחרונה, גם את הגשר החוצה את רחוב "הובר" (Hoover st.) בקרבת העיר התחתית.
"Under the Bridge" מבוצע במשקל של 4/4 בסולם לה מז'ור, אחרי שיפטינג (שינוי סולם ללא מודולציה) ממי מז'ור אחרי הבית הראשון.
השיר מהווה תפנית חשובה בסגנונו המוזיקלי של קידיס, אשר בילה את רוב קריירת המוזיקה שלו בשירה מהירה, בגלל יכולתו המוגבלת לשיר צלילים גבוהים.
פרושיאנטה לקח את הרעיון לאקורד Emaj7 מהגיטריסט הבריטי מארק בולאן, המנגן בלהקת הגלאם רוק הנקראת טי רקס (להקה), מהשיר "Rip Off", מתוך האלבום "Electric Warrior", כפי שציין פרושיאנטה.
השיר ממשיך בבית נוסף ואחריו פזמון, בו נכנסת גיטרת הבס, בנגינתו של פלי.
אחרי הבית הבא מנוגן בשנית אקורד Emaj7 המביא לאותה השהייה כמו זו שלאחר הבית הראשון, מלבד שהפעם מלווה האקורד בנגינת התופים והבס.
הפזמון השני מוביל לבית מסוג שונה מהקודמים לו, בו צ'אד סמית' מתחיל לנגן על התופים, ומאוחר יותר מצטרפת מקהלה, שממשיכה לשיר עד הסוף בליווי הבס והגיטרה בלבד.
הסינגל הראשון מתוך האלבום "Blood Sugar Sex Magik" היה "Give It Away" אשר הגיע למקום הראשון במצעד השירים "Modern Rock Tracks" של בילבורד בשלהי שנת 1991. חברי הלהקה לא ציפו ש-"Under the Bridge" יהיה סינגל כה מוצלח, אך ראו בו את הפוטנציאל השיווקי.
תאגיד ההקלטות "האחים וורנר" שלח נציגי חברה לאחת ההופעות של הלהקה, כדי "להחליט איזה שיר יהיה הסינגל הבא.
כאשר פרושיאנטה החל לנגן את "Under the Bridge" קידיס פספס את רגע כניסתו לשירה, והקהל כולו החל לשיר את השיר במקומו.
קידיס היה "נבוך שדפקתי את השיר מול החבר'ה של וורנר [...] אני מתנצל שדפקתי הכל, אך הנציגים אמרו 'דפקת הכל?
כשכל ילד מהקהל מתחיל לשיר את השיר, זה סינגל בשבילנו'".
"Under the Bridge" הפך לסינגל השני מהאלבום במרץ 1992; הסינגל כיכב כ-26 שבועות (בהצטברות) ברשימת ה"בילבורד הוט 100", וטיפס למקום השני, מאחורי השיר "Jump" של קריס קרוס.
לסינגל ניתן פלאטינום מטעם איגוד תעשיית ההקלטות האמריקאי.
הביקורות על השיר "Under the Bridge" היו חיוביות באופן גלובלי.
טום מון מהמגזין "רולינג סטון" הרגיש כי השיר "חשף ממדים חדשים.
מחלקת הקצב מראה סקרנות גוברת במרקמים והניואנסים האפשריים באולפן".
בשנת 2002 מגזין המוזיקה Kerrang!
דירג את השיר במקום השישי ברשימתם "100 Greatest Singles of All Time".
המגזין "Q" דירג את השיר במקום ה-180 ברשימתם "1001 Best Songs, Ever".
בנוסף, השיר הגיע למקום ה-15 ברשימת "100 השירים הגדולים של שנות ה-90" של ערוץ VH1. "רולינג סטון" ו־MTV ערכו רשימה של "100 שירי הפופ הגדולים ביותר מאז הביטלס" בשנת 2000, עם השיר "Under the Bridge" במקום ה-54. כמו כן דורג השיר במקום ה-98
הווידאו קליפ לשיר "Under the Bridge" בוים על ידי גאס ואן סנט, שצילם ותיעד את חברי הלהקה כששהו בחברת ההקלטות "The Mansion".
בנוסף, הוא סיפק את האומנות לגב האלבום "Blood Sugar Sex Magik".
ואן נסט הכיר את הבסיסט פלי דרך תפקידו בסרט "איידהו שלי".
חברי הלהקה חלקו כבוד לואן סנט הן כאדם והן כאומן, והיו במצב רוח מרומם כאשר הסכים לביים את הקליפ לשיר "Under the Bridge".
פלי מסר על הווידאו כי "זה הדבר שבאמת גרם ללהקה לפרוץ את מחסומי המיינסטרים האמריקאי ותרבות הפופ הכלל עולמית".
הסרטון צולם ברחובות לוס אנג'לס, ובאולפנים לשלב עריכת הסאונד.
הסרטון מתחיל עם פרושיאנטה עומד לבדו על פדסטל כשלובש חולצת צווארון עם פסי אדום-לבן, מכנסי חאקי חומים, נעליים חומות, וכובע צ'ולו.
הוא מנגן על מודל טורקיז 1966 של פנדר ג'אגואר, ומאחוריו רקע של מדבר ושמיים מעוננים הפוכים.
צילו מוקרן על הצד השמאלי בו הוא עומד.
את הבגדים שלב באותו היום, בחרה חברתו של פרושיאנטה באותה התקופה, טוני אוסוולד.
פרושיאנטה זוכר את תגובתו של ואן סנט למראהו: "כאשר הגעתי לאולפן, גאס ואן סנט רק בהה בי
אני כל כך שמח שחבשת את הכובע הזה.
אני כל כך שמח שלבשת את החולצה הזו.
המכנסיים האלה נהדרים אני כל כך שמח שלבשת אותם'".
סרטון זה מסמן מעבר עיקרי בהתנהגותו של פרושיאנטה מול המצלמה; הוא חדל מהקפיצות הלהוטות שנהג לעשות בווידאו קליפים קודמים.
כשקידיס מתחיל לשיר הוא נראה שטוף תחת אור סגול עם כוכבי פלואורסצנט ברקע, מוקפים בעננים.
כשהמצלמה מתקרבת, תמונה של עירו של ואן סנט, פורטלנד מוטבעת במסך בסופראימפוזיציה מסנטרו של קידיס מטה.
פלי והמתופף צ'אד סמית' נראים בתמונה כשמתחילים לנגן בכליהם.
ואן סנט ביקש כי הסופראימפוזיציה תהווה מוטיב מרכזי בסרטון; הרעיון הגיע מפרויקט עליו עבד עם הסופר ויליאם ס.
הסצנות באולפן משולבות עם סצנות המראות את קידיס הולך ברחובות לוס אנג'לס, כשלובש חולצת טי-שירט לבנה ועליה מודפס "To Hell And Back"; כשהולך, המצלמה מתמקדת באנשים שונים מהרחוב.
ניתן לראות, בנקודות שונות בסרטון, את קידיס עומד לצד תעלת בלמונט לפני סגירתה.
לקראת הסוף, קידיס נראה כשרץ לאורך נהר לוס אנג'לס ב-Slow Motion; הרקע הוא צילום של פצצה גרעינית מתפוצצת.
הסרטון נגמר במספר תמונות של הלהקה, במעבר סופראימפוזיציה, שלאחריהן נראה פרושיאנטה מנגן לבדו על פדסטל – כאשר הפעם, במקום שמיים ועננים, נראה תצלום הפוך של גלי ים.
MTV הציב את הווידאו קליפ של "Under the Bridge" על הכוונת; בטקס ה־VMA של MTV בשנת 1992, הצ'ילי פפרס הובילו את המועמדויות, ונכללו בקטגוריות "הסרטון הטוב ביותר", "הקבוצה הטובה ביותר", וכמו כן "הבימוי הטוב ביותר".
הלהקה זכתה עבור "Under the Bridge" בקטגוריות "פריצת השנה" ו"סרטון בחירת הקהל"; הסרטון של הלהקה לשיר "Give It Away" זכה בקטגוריה "הבימוי אמנותי השנה בקליפ".
בנוסף על אלו, הסרטון דורג במקום ה-8 בסקר קוראים של העיתון שיקגו טריביון, בשם "The Best and Worst of '92".
הצלחתו הרחבה של השיר הפכה אותו לנכס צאן ברזל ברפרטואר ההופעות החיות.
שלא כמו שירים אחרים של הלהקה, "Under the Bridge" אינו מבוצע בסטייה מאיך שהוקלט באלבום, ומלבד ביצועים אקוסטיים, שומר על אופיו המקורי כפי שנשמע באלבום Blood Sugar Sex Magik.
קידיס, לעומת זאת, ידוע לשמצה במגבלות המנעד של קולו, והיכולת הלקויה להגיע לצלילים גבוהים בהופעות חיות.
הסולן ציין כי לעיתים הוא שוכח מילים בבתים או מארגן אותן מחדש.
לכן, השיר סבל לעיתים קרובות ממגבלותיו של קידיס בתחום השירה.
אחרי שיצא כסינגל בשנת 1992, השיר נכלל כמעט בכל הופעות הלהקה; פרושיאנטה, לעומת זאת, החל להזניח את נגינתו בשיר ואהדתו אל הפופולריות שלו, ולעיתים ניגן פתיחות מסורבלות שבלבלו את קידיס בכוונה.
למרות כל אלו, מכירות האלבום טיפסו אל השיא לאחר הופעה זו.
בתקופות מסוימות, גם קידיס נטש את השיר, בייחוד כשהרגיש ניתוק רגעי מן המילים.
השיר "Under the Bridge" נוגן בפסטיבל וודסטוק 1999, בו כיכבו הרד הוט צ'ילי פפרס.
אלה ניגנו כהופעת הסגירה המרכזית.
ניסיונות לפזר בין הקהל נרות שיודלקו במהלך השיר סוכלו.
הקהל, שכבר החל להתפזר מחוסר סבלנות, יצר מדורה מקומית במקום הנרות.
מיד לאחר מכן, מספר אנשים מהקהל החלו לתקוף באלימות לאחר שמספר נשים שביצעו ריקוד "פוגו" ו"קפיצת קהל", נאנסו בפרהסיה, ורכושם של אנשים מהקהל הוחרם.
הופעות בולטות אחרות היו בטירת סליין באוגוסט 2003, מול 80,000 איש, ובשנת 2004 בהייד פארק בלונדון, הוערך כי לאורך 3 ימים נאספו 250,000 איש לצפות בהופעה.
זאת הוקלטה, ושוחררה כאלבום ההופעות החיות הראשון של הלהקה, האירוע הפך לבעל אחת ההופעות המכניסות ביותר למרכז הופעות אחד, עם הכנסות כוללות של 17.1 מיליון דולר.
השיר "Under the Bridge" זכה לגרסאות כיסוי רבות מאז יציאתו בשנת 1992. השיר בוצע ככיסוי לראשונה בשנת 1994 על ידי הא-קפלה "The Flying Pickets" מאלבומם The Original Flying Pickets: Volume 1. זמר הג'אז הידוע פרנק בנט
ביצע את השיר תוך היתוך של אלמנטים של ביג בנד וביבופ, כחלק מאלבומו Five O'Clock Shadow משנת 1996.
אמן היפ הופ מוס דף כלל את הבית הראשון מהשיר "Under the Bridge" בשירו "Brooklyn", באלבום משנת 1999 Black on Both Sides.
מוס דף, שינה במילים את השורה "the city I live in, the City of Angels" המתייחסת לעיר לוס אנג'לס, למילים "the city I live in is beautiful Brooklyn," כדי שיתאימו לכוונת השיר.
טוני האדלי ביצע את השיר באלבומו משנת 1995 Obsession.
התזמורת הפילהרמונית המלכותית של בריטניה, ביצעה עיבוד תזמורתי לשיר "Under the Bridge" במספר הופעות בהן ביצעו באופן קלאסי שירי רוק.
להקת ההיפ-הופ האלטרנטיבי ג'ים קלאס הירוז ביצעו את השיר "Under the Bridge" באלבום משנת 2006 Punk Goes '90s, אלבום שקיבץ להיטים פופולריים משנות ה-90' ובוצעו בידי אמנים עכשוויים שונים.
ג'ים קלאס הירוז המשיכו לבצע את השיר בסיבובי ההופעות החיות שלהם; הסולן טרווי מקוי אמר "זה שיר חסר תקופה.
זה אחד מהשירים האלה שאתה שומע ואומר 'לעזאזל!
איך השיר הזה יצא רק עכשיו?'" גרסת הכיסוי המוצלחת ביותר לשיר "Under the Bridge" יצאה בשנת 1998 בידי להקת הפופ הבריטית/קנדית אול סיינטס והגיע למקום ראשון בבריטניה.
גרסה זו הוציאה את הבית האחרון שמילותיו מדסקסות על שימוש בסמים.
אולם, חברי להקת הצ'ילי פפרס, לא היו מרוצים מגרסה זו; קידיס הרגיש כי גרסת הכיסוי איבדה מטעמה,
ויחד עם 'הדחת' הבית האחרון, אבדה המשמעות האישית אליה קידיס התכוון.
מייקל "פלי" באלזארי – גיטרה בס
Underneath Your Clothes (בעברית: מתחת לבגדים שלך) הוא סינגל שהוקלט על ידי הזמרת הקולומביאנית שאקירה, מתוך אלבומה החמישי, Laundry Service.
הסינגל יצא לאור ב-18 במרץ 2002. מבקרי המוזיקה שיבחו את הזמרת על הבחירה בשיר זה כסינגל השני מהאלבום.
בנוסף, השיר נכנס למצעדי סוף שנה, מצעדי עשור ומצעדים רגילים.
בארצות הברית השיר נחל הצלחה רבה כאשר בשיאו הגיע למקום ה-9, ובכך הפך לשלישי של הזמרת להיכנס לעשירייה הפותחת במצעד זה.
בעולם, השיר נחל הצלחה רבה מבחינה מסחרית כאשר, בצרפת מכר כ-260,000 עותקים, ובנוסף הצליח למכור בבריטניה כ-200,000 עותקים.
השיר נכתב על ידי שאקירה ולסטר מנדז, והופק על ידי שניהם.
הווידאו קליפ המלווה את השיר התקבל באהדה בקרב מעריצי הזמרת ואף זכה לשבחי המבקרים.
תחילה, ניתן לראות בווידאו קליפ את שאקירה, כשלראשה כובע שחור ומישהו משוחח איתה.
לאחר מכן היא מתחילה לשיר את השיר.
הקליפ צולם בשחור לבן, והוא בין היחידים של הזמרת שצולמו בסגנון זה כאשר קודמו היה סינגל עבר של הזמרת הנקרא "Tú" שצולם גם כן הוא בשחור לבן.
בשנת 2009 כ-7 שנים לאחר צאתו המקורית של השיר, הווידאו קליפ הועלה לערוצה של הזמרת, ונכון למרץ 2019, השיר צבר למעלה מ-54 מיליון צפיות.
במצעדים הסינגל זכה להצלחה עולמית והפך לאחד מהשירים המצליחים ביותר של הזמרת, כאשר נכנס למצעדי סוף שנה, מצעדי עשור, ולמצעדים רבים אחרים.
במצעדים הגיע השיר למקומות גבוהים, ובנוסף הפך לשיר השלישי המצליח ביותר אצל הזמרת במצעד הבילבורד הוט 100 כאשר בשיאו הגיע למקום ה-9.
מקוםתאריםמכירותאוסטריה (IFPI Austria)פלטינה40,000אוסטרליה (ARIA)פלטינה 2×140,000בלגיה (BEA)פלטינה50,000בריטניה (BPI)זהב400,000גרמניה (BVMI)זהב250,000צרפת (SNEP)זהב263,000שווייץ (IFPI Switzerland)פלטינה40,000סיכוםבכל העולם6,000,000 מכירות + הזרמת מדיה בלבד
Under a Blood Red Sky (תחת שמיים אדומים כדם) הוא אלבום בהופעה חיה של להקת הרוק האירית U2. האלבום הופק על ידי ג'ימי איובין ויצא ב-7 בנובמבר 1983 בחברת איילנד רקורדס.
האלבום כולל הקלטות חיות משלוש הופעות מסיבוב ההופעות War מקולורדו ומבוסטון שבארצות הברית ומסנקט גורסהאוסן שבגרמניה.
לאלבום נלווה סרט בהופעה חיה אשר נקרא "U2) "U2: Live at Red Rocks: Under a Blood Sky בהופעה חיה ברד רוקס: תחת שמים אדומים כדם).
שלא כמו האלבום, הסרט צולם כולו באמפיתיאטרון רד רוקס ב-5 ביוני 1983. הביצוע לשיר "Sunday Bloody Sunday" בהופעה תואר על ידי מגזין הרולינג סטון כאחד מ-"50 הרגעים ששינו את ההיסטוריה של הרוקנרול".
שם האלבום מגיע משורה בשיר "New Years Day".
גרסה של האלבום שעבר רימסטרינג יצאה ב-29 בספטמבר 2008 יחד עם DVD של ההופעה מרד רוקס.
במהלך הביצוע של ".The Electric Co" בונו כלל קטע קצר באורך של 27 שניות מהשיר "Send in the Clowns" של סטיבן סונדהיים.
כאשר "Under a Blood Red Sky was" יצא, U2 לא הצליחו לקבל אישור ולשלם את דמי הרישוי התמלוגים הנחוצים על מנת לכלול את השיר של סונדהיים באלבום.
כאשר סונדהיים התנגד, U2 הסכימו לשלם לו קנס של 50,000 דולר על כך שהשתמשו ללא רשות בשיר ולא לכלול את הקטע בהוצאות הבאות של האלבום.
דה אדג' - גיטרה, קלידים, קולות רקע, גיטרה בס ב-"40"
אדם קלייטון - גיטרה בס, גיטרה ב-"40"
מדינהמיקום שיאתעודהמכירותקנדהפלטינה כפולה200,000+צרפתפלטינה300,000+גרמניהפלטינה500,000+הממלכה המאוחדת2פלטינה משולשת900,000+ארצות הברית28פלטינה משולשת3,000,000+
"Under Control" (בעברית: "תחת שליטה") הוא שיר של הזמר, הדי ג'יי והמפיק המוזיקלי הסקוטי קלווין האריס והדי ג'יי השוודי אלסו, בהשתתפות צמד הרטס.
השיר פורסם ב-7 באוקטובר 2013 בתור הסינגל הראשון מתוך אלבום האולפן השביעי של האריס, Motion וכסינגל השני מתוך אלבום האולפן הראשון של אלסו, Forever.
"Under Control" כבש את המקום הראשון במצעד הסינגלים הבריטי בזמן שבשבועו הראשון נמכרו 74,704 עותקים, והפך לשיר החמישי של האריס שהגיע לראש המצעד, והראשון של אלסו והרטס.
"Under Control" בוצע בבכורה ב-2 באוגוסט 2013, במהלך הופעה באושאיה, איביזה, אשר שודרה ב-BBC רדיו 1. האריס ביצע את השיר בסוף הסט שלו בפסטיבל V ב-20 באוגוסט.
ב-18 בספטמבר, האריס פרסם תצוגה מקדימה של השיר ב-SoundCloud.
עטיפת הסינגל נחשפה בדף הטוויטר של אלסו ב-4 באוקטובר.
Under the Mistletoe (בעברית: "מתחת לדבקון") הוא אלבום חג המולד הראשון ואלבום האולפן השני של הזמר הקנדי ג'סטין ביבר.
הוא פורסם ב-1 בנובמבר 2011, תחת חסותה של חברת התקליטים איילנד רקורדס.
מן האלבום יצאו שני סינגלים, כשאחד מהם הוא חידוש לשירה של מריה קארי, "All I Want for Christmas Is You".
החידוש יצא בשיתוף קארי והוא נקרא "(!All I Want for Christmas Is You (SuperFestive", ובקליפ הנלווה שיצא לו היא הופיעה גם כן.
מכירותיו של האלבום בעולם עומדות על כ-2.6 מיליון עותקים, דבר אשר הופך אותו לחמישי הנמכר ביותר של ביבר.
בעקבות מכירותיו העצומות הצליח האלבום להיכנס בשבוע הראשון לצאתו ישירות אל המקום ה-1 במצעד הבילבורד 200.
ב-25 באוגוסט 2011, הודיע ביבר כי יוציא את אלבום חג המולד הראשון שלו ואלבום האולפן השני שלו מאוחר יותר בשנת 2011. המנהל סקוטר בראון והמפיק הווקאלי קוק הארל אישרו שבוע מאוחר יותר שיתופי פעולה עם שון קינגסטון וטיילור סוויפט וכן עבודה עם המסנג'רס.
מאוחר יותר באותו חודש, נודע על שיתופי הפעולה של ביבר עם בויז טו מן, אשר, ולהקת פרי שעתידים להתפרסם באלבום.
ב-30 בספטמבר 2011, פרסם ביבר רשמית את עטיפת האלבום ושם אלבום בפייסבוק.
ב-4 באוקטובר 2011, חשפה מריה קארי כי היא וביבר הקליטו את השיר "All I Want for Christmas Is You" כדואט לאלבום החדש.
גרסת ג'סטין לשיר "Santa Claus Is Coming To Town" כולל אלמנטים מתוך השיר I Want You Back של חמישיית הג'קסונים.
הסינגל הראשון מתוך האלבום, "Mistletoe", נכתב והופק עם המסנג'רס, ופורסם ב-17 באוקטובר 2011.
מקוםתאריםמכירותאוסטרליה (ARIA)פלטינה70,000קנדה (Music Canada)פלטינה 3×240,000קולומביה (ASINCOL)זהב5,000ברזיל (Pro-Música Brasil)פלטינה 2×80,000דנמרק (IFPI Denmark)פלטינה20,000אירלנד (IRMA)פלטינה15,000איטליה (FIMI)זהב30,000מקסיקו (AMPROFON)זהב + פלטינה90,000נורווגיה (IFPI Norway)זהב15,000פולין (ZPAV)זהב10,000ספרד (PROMUSICAE)זהב20,000שוודיה (GLF)זהב20,000בריטניה (BPI)זהב100,000ארצות הברית (RIAA)פלטינה1,510,000ונצואלה (APFV)זהב5,000סיכוםבכל העולם2,600,000
"Under The Ladder" (בעברית: "תחת הסולם") הוא השיר שייצג את אוקראינה באירוויזיון 2018 שהתקיים בליסבון, פורטוגל.
השיר בוצע על ידי הזמר מלובין, הולחן על ידי מייק ראייס, אנטון קרסקי ומלובין עצמו ונכתב על ידי אותו הצוות.
השיר נבחר ב-24 בפברואר 2018 בתחרות "Yevrobachennia Natsionalnyi Vidbir 2018" ששודרה בערוץ STB והייתה תחרות הקדם-אירוויזיון האוקראינית.
Underneath the Stars (בעברית: תחת הכוכבים) הוא סינגל של הזמרת מריה קארי מתוך אלבומה Daydream.
השיר יצא כסינגל השישי והאחרון מהאלבום לתחנות הרדיו בארצות הברית בלבד ב-5 באפריל 1996 על ידי קולומביה רקורדס וכבי-סייד של השיר "Forever" באוסטרליה בלבד.
השיר הגיע למקום ה-69 במצעד שירי ה-R&B\היפ הופ.
השיר נכתב והופק על ידי קארי עצמה וולטר אפאנאסייף.
גרסת הרמיקס של השיר הופקה על ידי קארי עצמה וטראקמסטרס.
מבחינה מוזיקלית זהו שיר R&B, אשר אותו תיארה קארי כשיר המועדף עליה מהאלבום, והוא כולל מנגינה רכה בסגנון רטרו.
מבקרי מוזיקה השוו את השיר הזה לשירים של הזמרת מיני ריפרטון.
השיר שוחרר במספר מוגבל של תחנות רדיו בארצות הברית, ולכן לא הצליח להיכנס למצעדים האמריקאים, כולל למצעד הרשמי.
זאת בשל נוהג באותה תקופה, לפיו שירים שלא שוחררו באופן רשמי, אינם יכולים להיכנס למצעד.
השיר הצליח להגיע למקום ה-69 בלבד במצעד הרדיו של ה-R&B וההיפ-הופ.
השיר זכה לביקורות חיוביות רבות, ורבים ציינו אותו כשיר הטוב ביותר מהאלבום.
לשיר צולם וידאו קליפ באירופה אך מסיבות לא ידועות הוא לא שוחרר.
על מנת לקדם את השיר ביצעה אותו במהלך סיבוב ההופעות "Daydream World Tour".
Undercut הוא השם של תספורת בה השיער בחלק העליון של הראש נשאר ארוך יחסית בעוד שהשיער ביתר החלקים שבצידי הראש הרבה יותר קצרים.
עוד בשנות העשרים ועד לשנות הארבעים הייתה התספורת פופולרית בעולם המערבי.
התספורת חזרה להיות פופולרית בעשור השני של המאה ה-21, הן כתספורת גברים והן כתספורת נשים.
בארצות דוברות אנגלית התספורת מכונה גם "Hitler-Youth Cut" (בתרגום חופשי לעברית: "תספורת הנוער ההיטלראי").
"Unexpected Song" (בעברית: "שִׁיר לֹא־צָפוּי"; מוכר כ-"The Unexpected Song") הוא סינגל שהוקלט על ידי הזמרת-יוצרת האנגלייה שרה ברייטמן, מתוך פסקול המחזמר "שיר וריקוד".
השיר יצא לאור בספטמבר 1984, כסינגל מתוך הפסקול על ידי חברת התקליטים RCA רקורדס.
השיר הגיע למקום ה-76 במצעד הסינגלים הבריטי.
השיר נכתב על ידי דון בלאק והופק על ידי אנדרו לויד ובר.
כמו כן, היה שימוש בשיר עבור המחזמר "ספר לי ביום ראשון", תוך שבוצע במספר מופעים שהתקיימו במסגרת המחזמר.
אזורתאריך יציאהפורמטמקורכלל העולםספטמבר 1984תקליט 7 אינץ'30 באוקטובר 1995תקליט • תקליטור
הזמר מייקל קרופורד ("פנטום האופרה") הקליט את השיר מחדש במסגרת Songs From the Stage & Screen.
הזמר פול ג'ונס הקליט את השיר מחדש במסגרת The Andrew Lloyd Webber Collection.
הזמרת קלייר ברט הקליטה את השיר מחדש במסגרת Aspects of Andrew Lloyd Webber Volume 2.
הזמר מייקל בול הקליט את השיר מחדש במסגרת Julian Lloyd Webber's Unexpected Songs.
הזמר אנתוני וורלאו הקליט את השיר מחדש במסגרת Best of Act One.
הזמרת דניס ואן אוטן הקליטה את השיר מחדש במסגרת Tell Me On a Sunday.
הזמר דייב ווילטס הקליט את השיר מחדש במסגרת The Musicals Unplugged.
"Underdog" הוא סינגל שהוקלט על ידי הזמרת האמריקאית אלישה קיז, השיר יצא לאור ב-11 בינואר 2020, כסינגל השלישי מתוך אלבומה השביעי, Alicia ועל ידי חברת התקליטים RCA.
השיר נכתב על ידי אלישה קיז, ג'וני מאקדייד, אד שירן, איימי וואדג', ג'וני קופר ופוי ואנס והופק על ידי אלישה קיז וג'וני מאקדייד, השיר בסגנון הקאנטרי, בסמוך לצאתו כסינגל עלה השיר לרשת הזרמת המדיה ספוטיפיי.
הווידאו קליפ המלא שיצא עבור השיר, הועלה לערוץ היוטיוב של אלישה קיז ב-11 בינואר 2020, בקליפ ניתן לראות את קיז הולכת ברחוב תוך כדי שהיא שרה את מילות השיר.
Uncover הוא המיני-אלבום השלישי של הזמרת-יוצרת השוודית זארה לארסון.
האלבום יצא לאור ב-15 בינואר 2015 על ידי חברות התקליטים אפיק רקורדס, סוני מיוזיק אנטרטיינמנט ו-TEN מיוזיק גרופ.
המיני-אלבום יצא לאור בסמוך לצאת אלבום הרמיקס הראשון של לארסון, The Remixes.
ב-16 בינואר 2015 המיני-אלבום היה זמין להורדה דיגיטלית בניו זילנד, אוסטרליה, דרום אפריקה, קנדה, וארצות הברית.
כמו כן, עלה המיני-אלבום לרשת הזרמת המדיה ספוטיפיי, תוך שהיה זמין בשלל רשתות הזרמת מדיה נוספות.
Ungodly Hour הוא אלבום האולפן השני של הההרכב האמריקאי קלואי x האלי.
האלבום יצא לאור ב-12 ביוני 2020 על ידי חברות התקליטים פארקווד וקולומביה.